Phil Bull
philbull@gmail.com
Shaun McCance
shaunm@gnome.org
Axustar o volume do son para o equipo e controlar o volume de cada aplicativo
Fran Dieguez
frandieguez@gnome.org 2011-2013.

# Cambiar o volume do sistema

Para cambiar o volume de son, prema na icona do volume na barra superior (parécese a un altofalante) e mova o control deslizante de volume á dereita ou á esquerda. pode desactivar completamente o son levando o deslizador ao extremo esquerdo.

Algúns teclados teñen teclas que lle permiten controlar o volume. Normalmente representan altoparlantes estilizados emitindo «ondas» e frecuentemente están perto das teclas «F» na parte superior. Nos portátiles, normalmente están nas teclas «F». Manteña a tecla Fn no seu teclado para usalas.

Por suposto, se ten altofalantes externos, tamén pode cambiar o volume co control de volume nos propios altofalantes. Algúns auriculares teñen tamén un control de volume.

# Cambiar o volume de son para aplicativos individuais

Pode cambiar cambiar o volume para un aplicativo, pero deixarlle o volume a outros sen cambios. Isto é útil se está escoitando música e navegando polo web, por exemplo. Quizais queira baixar o volume para o navegador web para que o son dos sitios web non interrompan a música.

Algúns aplicativos ten controis de volume nas súas xanelas principais. Se o seu aplicativo teno, emprégueo para cambiar o volume, ou ben se o prefire, prema na icona de volume na barra superior e prema en Preferencias de son. Vaia á lapela Aplicativos e cambie o volume do aplicativo alí.

Só os aplicativos que están reproducindo sons se mostrarán na lista. Se un aplicativo está reproducindo sons pero non está na lista pode ser que non sexa compatíbel con esta característica para que lle permita controlar o volume desta forma. Neste caso, non poderá cambiar o seu volume.