Tomar unha foto ou gravar do que está producíndose na súa pantalla.
Tiffany Antopolski
tiffany.antopolski@gmail.com 2011
Shaun McCance
shaunm@gnome.org 2012
Michael Hill
mdhillca@gmail.com
Fran Dieguez
frandieguez@gnome.org 2011-2013.

# Capturas de pantalla e «screencast»

Pode tomar unha imaxe da súa pantalla (unha captura de pantalla) ou gravar un vídeo do que está pasando na súa pantalla (un screencast). Isto é útil se quere mostrarlle a alguén como facer algo no seu computador, por exemplo; as capturas de pantalla/screencast son soamente ficheiros de imaxe/vídeo, de maneira que pódeos enviar por correo ou compartilos na Internet.

# Facer unha captura de pantalla

Abra o aplicativo Ficheiros desde a vista de Actividades.

Na xanela Capturar pantalla, seleccione se se debe capturar a toda pantalla, unha única xanela ou un área da pantalla. Estabeleza un retardo se precisa seleccionar unha xanela ou se precisa configurar o seu escritorio para a captura. Entón, seleccione os efectos que queira.

Prema Facer captura de pantalla.

Se selecciona Seleccionar área que capturar, o cursor converterase nunha cruz. Prema e arrastre o área que quere para a captura de pantalla.

Na xanela Gardar a captura de pantalla, escriba o nome do ficheiro, seleccione o cartafol e prema Gardar.

De forma alternativa, importe a captura de pantalla directamente no seu aplicativo de edición de imaxes sen gardar previamente. Prema Copiar ao portapapeis, pegue a imaxe noutro aplicativo ou arrastre a miniatura da captura de pantalla no aplicativo.

## Atallos de teclado

Tome unha captura rápida do escritorio, unha xanela ou un área en calquera momento usando estes atallos de teclado globais:

Prt Scrn para facer unha captura de pantalla do escritorio.

Alt Prt Scrn para facer unha captura da pantalla da xanela.

Alt F2

Cando usa un atallo de teclado, a imaxe gárdase automaticamente no seu cartafol Imaxes cun nome de ficheiro que comeza por «Captura» e que inclúe a data e hora na que se creou.

Tamén pode manter premida a tecla Ctrl con calquera dos atallos anteriores para copiar a imaxe da captura de pantalla ao portapapeis no lugar de gardala.

# Facer un «Screencast»

Pode facer unha gravación de vídeo do que está producíndose na súa pantalla:

Prema Ctrl Maiús Alt R para iniciar a gravación do que está producíndose na súa pantalla.

Móstrase un círculo vermello na esquina inferior dereita da pantalla cando a gravación está en proceso. Este indicador non se mostra no vídeo.

Cando remate prema Control Maiús Alt R de novo para deter a gravación.

O vídeo gárdase automaticamente no seu cartafol de vídeos cun nome de ficheiro que empeza por «Captura de vídeo» e inclúe a data e hora na que se creou.