Ātri izveidot jaunus dokumentus no pielāgotām datņu veidnēm.
Anita Reitere
nitalynx@gmail.com
Michael Hill
mdhillca@gmail.com

# Veidnes biežāk lietotajiem dokumentu tipiem

Ja bieži izveidojat dokumentus, kas ir balstīti uz vienu un to pašu saturu, jums varētu noderēt datņu veidnes. Datņu veidne var būt jebkāda tipa dokuments, kura formatējumu vai saturu vēlaties izmantot atkārtoti. Piemēram, jūs varētu izveidot veidnes dokumentu ar sava uzņēmuma vēstuļu veidlapu.

# Izveidot jaunu veidni

Izveidojiet dokumentu, ko vēlaties izmantot kā veidni. Piemēram, jūs varētu izveidot uzņēmuma vēstuļu veidlapu ar teksta apstrādes lietotni, ievietojot dokumentā uzņēmuma logotipu, nosaukumu un adresi.

Saglabājiet datni ar veidnes saturu mapē Veidnes, kas atrodas jūsu Mājas mapē. Ja mape Veidnes neeksistē, jums vispirms tā būs jāizveido.

# Izveidot dokumentu, kas balstīts uz veidni

Atveriet mapi, kurā vēlaties ievietot jauno dokumentu.

Veiciet labo klikšķi tukšā vietā mapē un izvēlieties Jauns dokuments. Apakšizvēlnē būs redzami pieejamo veidņu nosaukumi.

Izvēlieties vēlamo veidni no saraksta.

Ievadiet jaunizveidotā dokumenta nosaukumu.

Veiciet dubultklikšķi uz datnes, lai to atvērtu un sāktu rediģēt.