GNOME dokumentācijas projekts
gnome-doc-list@gnome.org
Formatējot ārējo cieto disku vai USB zibatmiņu, visas datnes un mapes tiek dzēstas.

# Notīriet visu no izņemamā diska

Ja jums ir izņemamais disks, kā, piemēram, USB atmiņas karte vai ārējais cietais disks, jūs varētu vēlēties pilnībā izdzēst visas datnes un mapes no tā. To varat izdarīt formatējot disku - tas izdzēš visas datnes un atstāj disku tukšu.

# Formatēt izņemamo disku

Atveriet Disku lietotni no Aktivitāšu pārskata.

Izvēlaties disku, kuru vēlaties iztīrīt no Krātuves ierīču saraksta.

Pārliecinieties, ka esat izvēlējies pareizo disku! Ja jūs izvēlēsieties nepareizo disku, visas datnes no tā tiks izdzēstas.

Sējumu sadaļā spiediet Nomontēt sējumu. Tad spiediet Formatēt sējumu.

Uznirstošajā logā izvēlieties datņu sistēmas tipu diskam.

Ja izmantojat disku uz Windows un Mac OS datoriem līdzās Linux datoram, izvēlieties FAT. Ja jūs to izmantojiet tikai uz Windows, NTFS varētu būt labāka izvēle. Īss apraksts no datņu sistēmas tips tiks pasniegts kā etiķete.

Nosauciet disku un spiediet Formatēt, lai sāktu diska tīrīšanu.

Kad formatēšana būs pabeigta, droši noņemiet disku. Tam tagad vajadzētu būt tukšam un atkal gatavam lietošanai.

# Formatēšana negarantē datņu izdzēšanu

Formatēt disku nav pilnīgi drošs veids, kā izdzēst visus tā datus. Formatētā diskā neparādīsies datnes, bet ir iespējams tos atgūt ar speciālu programmu palīdzību. Ja vēlaties droši izdzēst datnes, jums vajadzēs izmantot komandrindu utilītas, piemēram, shred.