Šon Mek Kens
shaunm@gnome.org
Džim Kembel
jwcampbell@gmail.com
Majkl Hil
mdhillca@gmail.com 2012
Izbacite ili demontirajte USB fleš disk, CD, DVD ili drugi uređaj.

# Bezbedno uklonite spoljni uređaj

Kada koristite spoljne uređaje za skladištenje kao što su USB fleš diskovi, trebate bezbedno da ih uklonite pre nego što ih isključite. Ako samo isključite uređaj, rizikujete da ga isključite dok ga neki program još uvek koristi. Ovo može dovesti do toga da neke od vaših datoteka budu izgubljene ili oštećene. Kada koristite optički disk kao što je CD ili DVD, možete da koristite iste korake da izbacite disk iz računara.

# Da izbacite uklonjivi uređaj:

Iz pregleda Aktivnosti, otvorite Datoteke.

Pronađite uređaj u bočnoj površi. Pored njegovog naziva treba da se nalazi mala ikonica za izbacivanje. Kliknite na ovu ikonicu da bezbedno uklonite ili izbacite uređaj.

Drugačije, možete da kliknete desnim tasterom miša na naziv uređaja u bočnoj površi i da izaberete Izbaci.

# Bezbedno uklonite uređaj koji je u upotrebi

Ako su neke datoteke na uređaju otvorene i u upotrebi u nekom programu, nećete biti u mogućnosti da bezbedno uklonite uređaj. Biće vam prikazano prozorče u kome će biti obaveštenje Uređaj je zauzet. Da bezbedno uklonite uređaj:

Kliknite Otkaži.

Zatvorite sve datoteke na uređaju.

Kliknite na ikonicu za izbacivanje da bezbedno uklonite ili izbacite uređaj.

Drugačije, možete da kliknete desnim tasterom miša na naziv uređaja u bočnoj površi i da izaberete Izbaci.

Možete takođe da izaberete Ipak izbaci da uklonite uređaj bez zatvaranja datoteka. Ovo može da prouzrokuje greške u programima u kojima su otvorene ove datoteke.