Upravljajte i organizujte datoteke sa upravnikom datoteka.
Tifani Antopoloski
tiffany.antopolski@gmail.com
Šon Mek Kens
shaunm@gnome.org
Fil Bul
philbull@gmail.com
Majkl Hil
mdhillca@gmail.com

# Pregledajte datoteke i fascikle

Koristite upravnika datoteka Nautilus da razgledate i organizujete datoteke na vašem računaru. Možete takođe da ga koristite za rukovanje datotekama na skladišnim uređajima (kao što su spoljni čvrsti diskovi), na serverima datoteka, i na mrežnim deljenjima.

Da pokrenete upravnika datoteka, otvorite Datoteke u pregledu Aktivnosti. Možete takođe da tražite datoteke i fascikle u pregledu na isti način kao kada biste tražili programe.

# Istražite sadržaje fascikli

U upravniku datoteka, kliknite dva puta na neku fasciklu da vidite njen sadržaj, i kliknite dva puta na neku datoteku da je otvorite osnovnim programom za tu datoteku. Možete takođe da kliknete desnim tasterom miša na fasciklu da je otvorite u novom jezičku ili u novom prozoru.

Kada razgledate datoteke u fascikli, možete brzo da prikažete pregled svake datoteke tako što ćete pritisnuti razmaknicu na tastaturi da se uverite da je to odgovarajuća datoteka pre nego li je otvorite, umnožite, ili obrišete.

Linija putanje iznad spiska datoteka i fascikli vam pokazuje koju fasciklu razgledate, uključujući nadređene fascikle tekuće fascikle. Kliknite na nadređenu fasciklu na traci putanje da se prebacite u tu fasciklu. Kliknite desnim tasterom miša na bilo koju fasciklu na traci putanje da je otvorite u novom jezičku ili prozoru, da je umnožite ili premestite, ili da pristupite njenim osobinama.

Ako želite da se na brzinu prebacite do datoteke u fascikli koju razgledate, počnite da kucate njen naziv. Polje za pretragu će se pojaviti pri vrhu prozora i prva datoteka koja bude odgovarala vašoj pretrazi će biti označena. Pritisnite taster strelice na dole, ili pomerajte točkićem miša, da se prebacite na sledeću datoteku koja odgovara vašoj pretrazi.

Možete na brzinu da pristupite opštim mestima iz bočne površi. Ako ne vidite bočnu površ, kliknite na dugme na dole na traci alata i izaberite Prikaži bočnu površ. Možete da dodate obeleživače fasciklama koje često koristite i one će se pojaviti u bočnoj površi. Koristite izbornik Obeleživači da uradite ovo, ili jednostavno prevucite fasciklu u bočnu površ.